**Obrazec 3: Vzorec pogodbe o sofinanciranju**

Vzorec pogodbe preberite in parafirajte na zadnji strani, ni pa je potrebno izpolnjevati. S parafo potrdite, da ste bili vnaprej, ob prijavi, seznanjeni s pogodbenimi določili. Pogodba se bo dejansko podpisovala v primeru, da bo projekt potrjena za sofinanciranje. V tem primeru bo opremljena z dejanskimi konkretnimi podatki, ki so v vzorcu puščeni prazni (kot npr. naslov projekta, pogodbeni znesek itd.). Pogodba je le vzorčna in MGRT si pridržuje pravico, da pogodbo pred podpisom ustrezno dopolni ali spremeni. Izbrani prijavitelj na javni razpis ima pravico podpis pogodbe, v primeru sprememb, ki bi bile zanj nesprejemljive, zavrniti. To mora storiti pisno! V kolikor občina zavrne podpis pogodbe, se šteje, da je odstopila od vloge in da je sklep o dodelitvi sredstev razveljavljen.

Izdelajte eno elektronsko kopijo parafirane vzorčne pogodbe za elektronsko kopijo vloge.

Republika Slovenija, Ministrstvo za gospodarski razvoj in tehnologijo,

Kotnikova ulica 5, 1000 Ljubljana,

ID za DDV: SI43159290

Matična številka: 2399245000

kot nosilni organ, ki ga zastopa minister \_\_\_\_\_\_\_\_\_\_\_\_\_

(v nadaljnjem besedilu: MGRT)

in

Naziv (pravne osebe: ime oziroma firma/ fizične osebe: ime in priimek),

Naslov,

Davčna številka/ali ID za DDV:

Matična številka:

Transakcijski račun: IBAN \_\_\_\_\_\_\_, naziv banke/ali UJP

kot končni prejemnik, ki ga zastopa (funkcija+ime in priimek),

(v nadaljnjem besedilu: prejemnik)

sklepata

**Pogodbo št. \_\_\_\_\_\_\_**

**o dodelitvi sredstev za izvedbo ukrepa Mehanizma za okrevanje in odpornost**

**(ukrep \_\_\_\_\_\_\_na stebru \_\_\_\_\_\_\_, komponenta \_\_\_\_\_\_\_)**

1. **UVODNE DOLOČBE**
2. člen

Pogodbeni stranki ugotavljata, da:

* + se ta pogodba sklepa v okviru izvajanja Mehanizma za okrevanje in odpornost (v nadaljnjem besedilu: Mehanizma);
  + je cilj izvajanja Mehanizma spodbujanje ekonomske, socialne in teritorialne povezanosti Evropske unije (v nadaljnjem besedilu: EU) z izboljšanjem odpornosti držav članic, njihove pripravljenosti na krize, sposobnosti prilagajanja in njihovih razvojnih možnosti;
  + se z Mehanizmom zagotavlja finančna podpora EU za doseganje mejnikov in ciljev z namenom izvedbe reform in naložb (v nadaljnjem besedilu: ukrepov), kakor so določeni v Načrtu za okrevanje in odpornost Republike Slovenije (v nadaljnjem besedilu: Načrtu);
  + je MGRT kot nosilni organ ukrepa, ki je predmet te pogodbe, odgovoren za izvedbo ukrepa na način, da bodo doseženi njegovi mejniki in cilji v skladu z Načrtom;
  + je MGRT za dodelitev sredstev za izvedbo ukrepa izvedlo javni razpis \_\_\_\_\_\_\_ št. \_\_\_\_\_\_\_, ki je bil dne \_\_\_\_\_\_\_ objavljen v Uradnem listu RS št. \_\_\_\_\_\_\_ /ali na spletni strani MGRT dne \_\_\_\_\_\_\_;
  + da se ta pogodba sklepa na podlagi izbrane vloge prejemnika št. \_\_\_\_\_\_\_\_\_\_ z dne \_\_\_\_ (v nadaljevanju: vloga).
  + je MGRT prejemniku na podlagi javnega razpisa iz pete alineje tega člena dne \_\_\_\_\_\_ izdalo sklep o izbiri št. \_\_\_\_\_\_\_;
  + se sredstva iz naslova finančne podpore, dodeljena prejemniku v skladu s to pogodbo smatrajo kot sredstva proračuna EU,
  + področje izvajanja ukrepov Mehanizma sodi na področje javnih financ ter je v celoti urejeno s predpisi, sprejetimi na ravni EU, in nacionalnimi predpisi, ki so za stranke zavezujoči,
  + se s sredstvi iz naslova finančne podpore lahko sofinancira izključno upravičene stroške in izdatke za izvajanje projekta, ki niso obremenjeni s kršitvami veljavnih predpisov ali te pogodbe,
  + je prejemnik seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava,
  + MGRT v pogodbi ne nastopa samo kot pogodbena stranka, temveč tudi kot nosilec javnega interesa za izvedbo ukrepov, pri katerih nastopa kot nosilni organ. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti nosilnega organa v zvezi z nadzorom nad porabo sredstev in pooblastilom za ta nadzor,
  + je prejemnik seznanjen, da so vsi sodelujoči pri izvajanju ukrepov Mehanizma dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek ali drug ekstrapoliran znesek.
  + zadržanje izplačil sredstev, finančni popravki in vračilo že izplačanih sredstev za prejemnika ne pomenijo nastanka težko nadomestljive škode,
  + prejemnik pri izvajanju pogodbe nastopa samostojno, brez partnerjev pri projektu, za katerega se s to pogodbo dodeljujejo sredstva.

1. člen

Pogodbeni stranki sta sporazumni, da se ta pogodba sklepa zaradi dodelitve sredstev za izvedbo ukrepa prejemniku, katerega projekt je bil odobren, in ki se izplačajo kot sredstva proračuna EU za projekt ali njegove dele, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo tudi nadzoru evropskih in slovenskih organov, ki ugotavljajo kršitve pri uporabi dodeljenih sredstev, ter Urada Republike Slovenije za okrevanje in odpornost (v nadaljnjem besedilu: URSOO) kot koordinacijskega organa za izvajanje Načrta. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z navodili in ugotovitvami URSOO in drugih nadzornih organov ali institucij, vključenih v izvajanje, nadzor ali revizijo projekta, sicer gre za bistveno kršitev pogodbe. Prejemnik je dolžan MGRT sproti obveščati o izvedenih ukrepih.

Pogodbeni stranki se dogovorita, da se upravičeni stroški izvedbe projekta sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

Pomen izrazov, uporabljenih v tej pogodbi, je enak pomenu izrazov, kot jih določa Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 57), zadnjič popravljena s Popravkom (UL L št. 410 z dne 18. 11. 2021, str. 197).

1. **PREDMET POGODBE IN PODATKI O PROJEKTU**
2. člen

Predmet te pogodbe je sofinanciranje in izvedba projekta \_\_\_\_\_\_\_, pod pogoji in zavezami, navedenimi v nadaljevanju. Podrobna vsebina predmeta te pogodbe je opredeljena v vlogi za projekt in v finančnem načrtu, ki sta sestavni del te pogodbe.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja projekta iz 1. odstavka tega člena. Sredstva sofinanciranja se dodeljujejo na podlagi in pod pogoji, ki so navedeni v sklepu o izbiri št. \_\_\_\_\_\_\_\_\_ z dne \_\_\_\_\_\_\_ in so dogovorjeni s to pogodbo, kar je prejemniku znano in s podpisom te pogodbe prevzema dogovorjene pravice in obveznosti. Kršitev pogojev iz sklepa o izbiri predstavlja bistveno kršitev pogodbe.

1. **PRAVNE PODLAGE**
2. člen

Pogodbeni stranki soglašata, da so del pogodbenega prava tudi naslednji predpisi in dokumenti:

* Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L št. 433I z dne 22. 12. 2020, str. 23; v nadaljnjem besedilu: Uredba 2020/2094/EU),
* Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 57), zadnjič popravljena s Popravkom (UL L št. 410 z dne 18. 11. 2021, str. 197),
* Delegirana uredba Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429 z dne 1. 12. 2021, str. 83),
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198/13 z dne 22. 6. 2020, str. 13),
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), zadnjič spremenjena z Delegiranim sklepom Komisije (EU, Euratom) 2021/135 z dne 12. novembra 2020 o dopolnitvi Uredbe (EU, Euratom) 2018/1046 Evropskega parlamenta in Sveta s podrobnimi pogoji za izračun dejanske stopnje rezervacij skupnega sklada za rezervacije (UL L št. 42, 5. 2. 2021, str. 9),
* Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
* Uredba Komisije (EU) št. 632/2010 z dne 19. julija 2010 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda (MRS) 24 in Mednarodnega standarda računovodskega poročanja (MSRP) 8 (UL L št. 186 z dne 20. 7. 2010, str. 1) (v nadaljnjem besedilu: MRS 24),
* Smernice Evropske komisije k Uredbi 2021/241/EU za izvajanje Mehanizma za okrevanje in odpornost (v nadaljnjem besedilu: Smernice EK),
* Obvestilo Komisije Tehnične smernice Evropske komisije za uporabo „načela, da se ne škoduje bistveno“ v skladu z uredbo o vzpostavitvi Mehanizma za okrevanje in odpornost (UL C št. 58 z dne 18. 2. 2021, str. 1),
* Načrt za okrevanje in odpornost Republike Slovenije (sklep Vlade RS št. 30000-8/2020/39 z dne 28. 4. 2021), potrjen z izvedbenim sklepom Sveta EU z dne 20. 7. 2021 o odobritvi ocene načrta za okrevanje in odpornost za Slovenijo, objavljen na spletni strani: https://www.eu-skladi.si/sl/po-2020/nacrt-za-okrevanje-in-krepitev-odpornosti,
* Smernice MF za določitev načina financiranja iz sredstev mehanizma za okrevanje in odpornost, št. 546-2/2021/14 z dne 17. 1. 2022 (v nadaljnjem besedilu: Finančne smernice),
* Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (UL L št. C 58 z dne 18.2.2021),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US),
* Proračun Republike Slovenije za leto 2022 (DP2022) (Uradni list RS, št. 174/20),
* Proračun Republike Slovenije za leto 2023 (DP2023) (Uradni list RS, št. 187/21),
* Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21 in 206/21 – ZDUPŠOP),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16 in 11/22),
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016, str.1), zadnjič popravljena s Popravkom (UL L št. 127 z dne 23. 5. 2018, str. 2) (v nadaljnjem besedilu: Splošna uredba GDPR),
* Zakon o javnem naročanju (Uradni list RS, št. 91/15, 14/18, 121/21 in 10/22) (v nadaljnjem besedilu: ZJN-3),
* Zakon o varstvu osebnih podatkov (Uradni list RS, št. 94/07 – uradno prečiščeno besedilo in 177/20),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 - ZDeb; v nadaljnjem besedilu: ZIntPK),
* Zakon o spodbujanju skladnega regionalnega razvoja (Uradni list RS, št. 20/11, 57/12 in 46/16).
* Javni razpis MGRT za (naziv JR)… (Uradni list RS, št. \_\_\_ z dne \_\_\_\_\_\_),
* Sklep o izbiri (MGRT) za št. \_\_\_\_\_\_\_\_\_\_ z dne \_\_\_\_\_\_\_.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Prejemnik s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v 1. odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in so del pogodbenega prava.

1. **PODATKI O PROJEKTU IN OBDOBJE UPRAVIČENOSTI**
2. člen

Za začetek projekta se šteje datum sklepa o potrditvi Dokumenta identifikacije investicijskega projekta (v nadaljevanju DIIP) s strani pristojnega organa.

V skladu s prejšnjim odstavkom je začetek projekta \_\_\_\_\_\_\_\_\_.

Za zaključek izvajanja projekta se šteje zaključek vseh predvidenih aktivnosti iz vloge. Izvajanje projekta mora biti zaključeno najkasneje do 31. 3. 2026.

V skladu s prejšnjim odstavkom je zaključek projekta \_\_\_\_\_\_\_\_\_, ko je tudi rok za predložitev zadnjega zahtevka za izplačilo.

Datum zaključka spremljanja projekta je pet (5) let po zaključku projekta.

V skladu s prejšnjim odstavkom je datum zaključka spremljanja projekta \_\_\_\_\_\_\_\_\_\_.

Obdobje upravičenosti stroškov se začne s 1. 1. 2022, razen za stroške pripravljalnih del (priprava projektne in investicijske dokumentacije ter nakupi nezazidanih zemljišč, ipd.), ki so upravičeni od 1. 1. 2021, vendar ne pred datumom sklepa o potrditvi DIIP s strani pristojnega organa.

Če se po podpisu pogodbe ugotovi, da je bilo fizično izvajanje projekta zaključeno pred izdajo sklepa o izboru, MGRT odstopi od pogodbe, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

Namen, cilji, ciljne skupine, aktivnosti, rezultati, kazalniki, finančni načrt in povzetek projekta so opredeljeni v vlogi, ki je Priloga 1 te pogodbe in njen sestavni del.

1. člen

Prejemnik se zavezuje, da bo v postavljenem roku iz te pogodbe izvedel naslednje aktivnosti:

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,
  + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **UPRAVIČENI STROŠKI**
2. člen

MGRT se obveže prejemniku sofinancirati projekt v maksimalni višini 100 % izkazanih upravičenih stroškov oziroma največ do dogovorjene pogodbene vrednosti.

Upravičeni stroški, ki so predmet sofinanciranja, so:

1. gradbena, obrtniška in instalacijska (GOI) dela;
2. nakup nezazidanih zemljišč (največ v višini 10 % upravičenih stroškov gradnje);
3. storitve zunanjih izvajalcev za:
   * izdelavo projektne ter investicijske dokumentacije,
   * strokovni gradbeni nadzor ter
   * informiranje in komuniciranje.
4. storitve zunanjih izvajalcev (največ v višini 10 % upravičenih stroškov gradnje oz. največ 100.000,00 EUR: za izdelavo vizije razvoja ekonomsko-poslovne cone (EPC) ter vzpostavitev ustreznega informacijsko-komunikacijskega omrežja (spletna stran EPC) in izvajanje storitev v podporo delovanju EPC, medsebojnemu povezovanju podjetij v EPC in iskanju novih podjetij v EPC).

Stroški navedeni pod zaporedno številko 2 do 4 so lahko upravičeni le kot vzporedni stroški stroškov, navedenih pod zaporedno številko 1 (v kolikor stroški pod zaporedno številko 1 ne nastanejo, stroški pod zaporedno številko 2 do 4 niso upravičeni do sofinanciranja). Stroški navedeni pod zaporedno številko 4 so lahko le del celovitega projekta, ki zajema najmanj stroške pod zaporedno številko 1.

Davek na dodano vrednost ni upravičen strošek.

Prejemnik bo moral najkasneje v roku šestih (6) mesecev po podpisu pogodbe o sofinanciranju MGRT posredovati s strani zunanjega izvajalca izdelano vizijo razvoja EPC. V enakem roku morata biti vzpostavljena tudi spletna stran EPC, izvajati se morajo tudi storitve v podporo delovanju EPC, medsebojnemu povezovanju podjetij v EPC in iskanju novih podjetij v EPC.

1. **POGODBENA VREDNOST IN DINAMIKA SOFINANCIRANJA**
2. člen

Vrednost projekta znaša vključno z nepovračljivim DDV \_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_ eurov 00/100).

Skladno z določili javnega razpisa znašajo upravičeni stroški \_\_\_\_\_\_\_\_\_ EUR, z besedo:\_\_\_\_\_\_\_\_\_\_ (brez DDV).

Pogodbena vrednost sofinanciranja znaša \_\_\_\_\_\_\_\_\_ EUR (z besedo: \_\_\_\_\_\_\_\_\_\_\_\_ evrov 00/100), in sicer:

* v letu 2022, \_\_\_\_\_\_\_\_\_\_\_\_ EUR;
* v letu 2023, \_\_\_\_\_\_\_\_\_\_\_\_ EUR;
* v letu 2024, \_\_\_\_\_\_\_\_\_\_\_\_ EUR;
* v letu 2025, \_\_\_\_\_\_\_\_\_\_\_\_ EUR;
* v letu 2026, \_\_\_\_\_\_\_\_\_\_\_\_ EUR.

Pogodba bremeni proračunsko postavko »221478 C3K9ID Zagotavljanje inovativnih ekosistemov ekonomsko-poslovne infrastrukture-NOO-MGRT«, št. NRP: \_\_\_\_\_\_\_\_\_\_. Projekt se izvaja v Občini \_\_\_\_\_\_\_\_\_\_.

Dodeljena sredstva so strogo namenska in jih sme prejemnik uporabljati izključno v skladu s pogoji, navedenimi v javnem razpisu, razpisni dokumentaciji in v tej pogodbi.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi.

1. **KAZALNIKI**
2. člen

Prejemnik se zavezuje, da bo z izvedbo projekta dosegel naslednje kazalnike:

1. **kazalniki učinka, ki jih bo prejemnik dosegel ob zaključku izvajanja projekta (po izvedbi vseh načrtovanih aktivnosti):**
   1. število podprtih investicijskih projektov EPC,
   2. površina urejene / dograjene / razširjene EPC (v ha).
2. **kazalnik rezultata, ki ga bo prejemnik dosegel v treh (3) letih od zaključka projekta:**
3. zasedenost novo opremljenih uporabnih površin urejene / dograjene / razširjene EPC s strani mikro, malih in srednjih podjetij (MSP; v % glede na nove uporabne površine).

|  |  |  |  |  |
| --- | --- | --- | --- | --- |
| **Naziv kazalnika** | **Začetna vrednost** | | **Načrtovana vrednost** | |
| **Leto** | **Vrednost** | **Leto** | **Vrednost** |
| **Kazalniki učinka:** |  |  |  |  |
| število podprtih investicijskih projektov EPC: |  |  |  |  |
| površina urejene / dograjene / razširjene EPC (v ha) |  |  |  |  |
| **Kazalnik rezultata:** |  |  |  |  |
| zasedenost novo opremljenih uporabnih površin urejene / dograjene / razširjene EPC s strani mikro, malih in srednjih podjetij (MSP; v % glede na nove uporabne površine). |  |  |  |  |

O doseganju kazalnikov učinka prejemnik poroča v skladu z določili te pogodbe.

V primeru, da prejemnik ne doseže kazalnika učinka, MGRT odstopi od pogodbe in zahteva vračilo vseh izplačanih sredstev, povečanih za zakonske zamudne obresti od dneva izplačila do dneva nakazila v proračunski sklad NOO oz. proračun RS.

V primeru, da prejemnik ne doseže kazalnika rezultata v obdobju najkasneje treh (3) let od zaključka projekta lahko MGRT zahteva vračilo sorazmernega deleža izplačanih sredstev, povečanih za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. **ZAHTEVKI ZA IZPLAČILO IN PLAČILNI ROKI**
2. člen

Osnova za izplačilo sredstev je s strani MGRT potrjen zahtevek za izplačilo, ki ga pripravi prejemnik na podlagi nastalih upravičenih stroškov in izdatkov za te stroške ter odda prek sistema eRačun na Upravi Republike Slovenije za javna plačila.

Zadnji – prekluzivni rok za izstavitev zahtevka za izplačilo (končnega) je 7. 11. tekočega leta za posamezno proračunsko leto (razen za leto 2026, ko je zadnji rok za izstavitev končnega zahtevka 31. 3. 2026). Izplačila za izstavljene zahtevke ne smejo preseči pogodbene vrednosti iz 8. člena pogodbe.

Obdobje za porabo sredstev je proračunsko leto \_\_\_\_\_\_\_\_. Sredstva, predvidena za posamezno leto, se morajo porabiti v upravičenem obdobju istega leta. Dodeljena sredstva za posamezno leto načeloma niso prenosljiva v naslednja leta, dinamika sofinanciranja pa se lahko v primeru utemeljenih razlogov in če ima MGRT na razpolago prosta proračunska sredstva, na pisni utemeljeni predlog prejemnika, spremeni s sklenitvijo pisnega dodatka k pogodbi.

Prejemnik ob elektronski izstavitvi zahtevka(-ov) za sofinanciranje pošlje MGRT v fizični obliki naslednjo dokumentacijo:

* ustrezno izpolnjeno, podpisano in žigosano prilogo 2 in prilogo 3 pogodbe o sofinanciranju;
* vse sklenjene pogodbe z izvajalci, vključno s prilogami, za aktivnosti, ki so predmet sofinanciranja;
* dokumentacijo in dokazila o izvedenih postopkih javnih naročil za vse pogodbe iz prejšnje alineje;
* od sodnega cenilca oziroma izvedenca ustrezne stroke potrdilo oz. poročilo, ki opredeljuje, da cena nezazidanega zemljišča ne presega tržne vrednosti in (v primeru uveljavljanja upravičenega stroška nakupa nezazidanega zemljišča; potrdilo oz. poročilo ne sme biti starejše od dvanajstih mesecev od dne podpisa kupoprodajne pogodbe za nakup zemljišča);
* izstavljene račune, potrjene s strani skrbnikov izvajalskih pogodb, iz katerih je razvidna namenska poraba sredstev občine na projektu;
* izstavljene gradbene situacije izvajalcev, potrjene s strani vršilca strokovnega nadzora in skrbnikov izvajalskih pogodb, iz katerih je razvidna namenska poraba sredstev občine na projektu;
* potrdila o plačilih vseh računov oziroma gradbenih situacij, priloženih k zahtevku za izplačilo (razen v primeru 2. odstavka 11. člena te pogodbe);
* načrt razvojnih programov občine, iz katerega je razvidno, da je projekt imensko in vrednostno usklajen (predložiti ob 1. zahtevku za izplačilo).

Za vsak strošek, pri katerem MGRT ob pregledu zahtevka za izplačilo ne najde neposredne povezave med nastankom stroška in izvedbo projekta, ne glede na to, ali ta dejansko obstaja, lahko MGRT od prejemnika zahteva dodatna dokazila, ki dokazujejo nastanek stroška za izvedbo projekta. V primeru, če se ob pregledu zahtevka za izplačilo, ki ga predloži prejemnik, ugotovi, da prejemnik uveljavlja stroške, ki ne spadajo med upravičene stroške projekta, si MGRT pridržuje pravico, da izplačilo po takšnem zahtevku v višini neupravičenih stroškov zniža in o tem obvesti prejemnik.

V primeru, če se po zaključku projekta izkaže, da je celotna vrednost upravičenih stroškov nižja od opredeljenih v tej pogodbi, se ustrezno zniža znesek sofinanciranja, MGRT pa je upravičen zahtevati vrnitev preveč izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

1. člen

MGRT se obveže, da bo dogovorjeni znesek plačalo na transakcijski račun prejemnika trideseti (30.) dan od prejema popolnega zahtevka za izplačilo z vsemi zahtevanimi prilogami, oziroma v okviru razpoložljivih proračunskih sredstev.

Dogovorjeni znesek bo lahko s strani MGRT plačan en (1) dan pred dnevom plačila prejemnika izvajalcu, kadar bodo za to izpolnjeni naslednji pogoji:

* kadar bo prejemnik zahtevek za izplačilo MGRT predložil vsaj petindvajset (25) dni pred dnevom plačila izvajalcu in gre za plačilo investicijskih transferjev;
* kadar bodo zahtevku za izplačilo priložene vse zahtevane priloge, razen dokazil o plačilu za investicijske transfere.

V primeru iz prejšnjega odstavka mora prejemnik dokazila o plačilu izvajalcem posredovati v roku petih (5) delovnih dni od prejema sredstev.

V kolikor prejemnik ne predloži dokazila o plačilu, ki so bila predmet predhodno že plačanega zahtevka za izplačilo, v petih (5) delovnih dneh od prejema sredstev, lahko izgubi pravico do nadaljnjih predplačil do konca izvajanja projekta. MGRT ne bo izplačalo zahtevka za izplačilo, dokler prejemnik ne predloži dokazil o plačilu vseh stroškov, ki so bili predmet predhodno že izplačanih zahtevkov. V kolikor se zahtevek za izplačilo nanaša na več računov oziroma situacij, se pri roku za izplačilo zahtevka upošteva račun oz. situacija z najkasnejšim datumom zapadlosti.

Rok za izplačilo sredstev po zahtevku se lahko podaljša v primerih, ko je pred izplačilom potrebno narediti kontrolo na terenu in kadar MGRT v okviru kontrole ugotovi napake oziroma nepravilnosti in je prejemniku potrebno izreči ukrepe za korekcijo le-teh. V tem primeru se novi rok plačila določi v poročilu o opravljeni kontroli.

Izpolnitev obveznosti MGRT je vezana na proračunske zmožnosti MGRT v proračunskem letu. Če pride do spremembe v državnem proračunu (proračunska postavka \_\_\_\_\_\_\_\_\_\_\_\_) ali programu dela MGRT, ki neposredno vpliva na to pogodbo, sta pogodbeni stranki soglasni, da ustrezno spremenita pogodbeno vrednost oziroma dinamiko izplačil s pisnim dodatkom k tej pogodbi.

V primeru, da se prejemnik ne strinja s spremembami iz 4. in 5. odstavka tega člena, lahko MGRT odstopi od pogodbe in zahteva vračilo izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

1. **SPREMLJANJE POGODBE PO ZAKLJUČKU PROJEKTA**
2. člen

Prejemnik jamči in se zavezuje, da v času trajanja te pogodbe v nadaljnjem roku 5 (petih) let po zaključku projekta ne bo opustil ali premestil proizvodne dejavnosti s programskega območja, spremenil lastništva nad infrastrukturo, ki daje javnemu organu neupravičeno prednost, ali izvedel ali dopustil bistvene spremembe, ki bi vplivale na naravo, značaj, cilje ali pogoje izvajanja projekta, zaradi katerih bi se spremenili prvotni cilji projekta. V nasprotnem primeru lahko MGRT od pogodbe odstopi in zahteva vračilo vseh izplačanih sredstev ali sorazmeren del izplačanih sredstev, prejemnik pa mora vrniti vsa prejeta sredstva ali sorazmeren del prejetih sredstev po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik se zavezuje, da bo še 5 (pet) let po zaključku projekta MGRT dostavljal letna poročila o doseganju kazalnikov in izjave, da rezultati projekta ne bodo in niso bili odtujeni, prodani ali uporabljeni za namen, ki ni v povezavi s sofinanciranim projektom, in sicer v skladu z določili te pogodbe.

1. **AKTIVNOSTI MGRT**
2. člen

MGRT se pod pogojem pravilnega in pravočasnega izpolnjevanja pogodbenih obveznosti s strani prejemnika obveže prejemniku sofinancirati projekt v višini izkazanih upravičenih stroškov največ do pogodbene vrednosti iz tretjega odstavka 8. člena te pogodbe, vse v okviru razpoložljivih proračunskih sredstev.

MGRT je dolžno prejemniku na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe.

1. člen

MGRT, URSOO ali drug pristojen organ spremlja in nadzira izvajanje te pogodbe ter namensko porabo sredstev evropske politike za okrevanje in odpornost. MGRT ali URSOO lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce.

1. člen

Vsaka sprememba Finančnih smernic in drugih pisnih navodil v zvezi z izvajanjem Mehanizma, objavljena v času trajanja te pogodbe, začne veljati z dnem objave na spletni strani URSOO. Če sprememba posega v vsebino te pogodbe ali spreminja njeno vsebino, bosta pogodbeni stranki v roku 15 (petnajstih) dni od objave spremembe sklenili dodatek k tej pogodbi. Sklenitev takšnega dodatka ne sme posegati v določila javnega razpisa. Če se prejemnik s spremembami ne strinja, lahko to pogodbo odpove brez odpovednega roka vse do izteka roka za sklenitev dodatka k tej pogodbi. Če prejemnik v navedenem roku ne sklene dodatka k tej pogodbi, lahko MGRT od pogodbe odstopi. V obeh primerih mora prejemnik vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

MGRT lahko odstopi od pogodbe in zahteva vračilo sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS, če:

* prejemnik v roku iz 10. člena pogodbe ne izstavi zahtevka za sofinanciranje in predhodno ne zaprosi za podaljšanje roka za izstavitev zahtevka;
* prejemnik ne izpolni katerekoli obveznosti po tej pogodbi,
* prejemnik ne izvaja projekta kot dober gospodar,
* se naknadno ugotovi, da so bili podatki v vlogi prejemnika, ki je bila podlaga za odobritev sredstev, neresnični ali da je pomembne podatke za odobritev zamolčal,
* se naknadno ugotovi, da so bili podatki v zahtevku ali poročilu prejemnika neresnični ali da je pomembne podatke za zamolčal,
* prejemnik brez predhodnega soglasja MGRT odsvoji infrastrukturo, ki je predmet sofinanciranja prej kot petih (5) letih po zaključku projekta,
* pride med izvajanjem projekta do sprememb, ki bi vplivale na oceno vloge tako, da bi se ocena znižala pod prag sofinanciranih projektov;
* prejemnik odstopi svoje terjatve do MGRT tretji osebi, če terjatve odstopi v zavarovanje ali na terjatvah iz naslova te pogodbe ustanovi zastavno pravico;
* prejemnik ne izpolnjuje pogojev javnega razpisa in razpisne dokumentacije;
* prejemnik ne odda poročil v roku iz 23. člena te pogodbe.

MGRT lahko odstopi od pogodbe ter zahteva vračilo izplačanih sredstev v posebnih primerih, določenih s to pogodbo in v vseh drugih primerih kršitev pogodbenih obveznosti, kakor tudi v primerih, določenih z Obligacijskim zakonikom ali drugim predpisom. V primeru, da MGRT odstopi od pogodbe, se glede pravnih učinkov odstopa upoštevajo določbe Obligacijskega zakonika.

V primerih, ko lahko MGRT uveljavi odstopno upravičenje ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev;
* delna zavrnitev zahtevka za izplačilo oziroma zmanjšanje zahtevka za sporni del;
* zavrnitev celotnega zahtevka za izplačilo ter posledično neizplačilo sredstev;
* zahtevek za vračilo dela ali vseh izplačanih sredstev brez odstopa od pogodbe;
* znižanje pogodbene vrednosti.

V primeru da MGRT prejemniku izstavi zahtevek za vračilo sredstev, ne glede na pravni temelj, je MGRT upravičeno tudi do zakonskih zamudnih obresti od dneva izplačila do dneva nakazila v proračunski sklad NOO oz. proračun RS.

1. **AKTIVNOSTI PREJEMNIKA**
2. člen

Prejemnik se zavezuje, da bo izvedba projekta, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Prejemnik bo izvedel projekt skladno z Finančnimi smernicami in drugimi pisnimi navodili v zvezi z izvajanjem Mehanizma, navedenimi v 4. členu te pogodbe in veljavnimi v času izvedbe posameznih aktivnosti projekta. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po teh je prejemnik dolžan na MGRT podati pisno zaprosilo za pojasnila v zvezi z obveznostmi. MGRT je dolžno v roku 15 (petnajstih) dni pisno odgovoriti na vprašanja prejemnika.

Če bo Evropska komisija od RS zahtevala vračilo neupravičeno prejetih ali porabljenih sredstev, ki so bila prejemniku izplačana po tej pogodbi, ali jih je RS dolžna vrniti, se prejemnik zaveže, da bo vsa sredstva, ki jih je skladno s to pogodbo prejel, vrnil v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik s podpisom te pogodbe potrjuje in jamči, da:

* + je seznanjen in se strinja, da se pri izvajanju projekta upoštevajo Finančne smernice in druga, na spletni strani URSOO objavljena pisna navodila v zvezi z izvajanjem Mehanizma, navedena v 4. členu te pogodbe;
  + je seznanjen z dejstvom, da so udeleženci Mehanizma dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
  + je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
  + so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki prejemnika za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava);
  + je MGRT seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev MGRT o sklenitvi te pogodbe;
  + so vsi podatki, ki jih je posredoval MGRT v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev MGRT lahko odstopi od pogodbe, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik se obvezuje:

* projekt izvajati s skrbnostjo dobrega gospodarja;
* sredstva, pridobljena po tej pogodbi, porabiti namensko in izključno za upravičene stroške izvajanja projekta, katerega sofinanciranje je predmet te pogodbe, vse v skladu s to pogodbo;
* MGRT v postavljenem roku dostavljati zahtevana pojasnila v zvezi s projektom in med delovnim časom omogočati dostop v objekte z namenom izvajanja pregledov, povezanih s projektom;
* predložiti dokazila o upravičenosti stroškov v določenem roku;
* izpolniti obveznosti v določenem roku;
* upoštevati dodatna navodila oziroma spremembe navodil in zahtev MGRT glede informiranosti, priprave zahtevkov za izplačilo in poročil, ki jih MGRT sprejme v skladu z vsakokratno veljavnimi predpisi;
* MGRT sprotno pisno obveščati o dogodkih, zaradi katerih je podaljšano ali onemogočeno izvajanje projekta;
* izvajati in voditi projekt v skladu z veljavno zakonodajo;
* zagotoviti strokovni (gradbeni) nadzor nad izvajanjem projekta;
* za projekt voditi ustrezno ločen knjigovodski sistem oziroma ustrezno knjigovodsko evidenco;
* zagotavljati revizijsko sled in hraniti vso dokumentacijo v zvezi s projektom, potrebno za zagotovitev ustrezne revizijske sledi v skladu z navodili in veljavnimi predpisi;
* upoštevati vsakokratno veljavno zakonodajo s področja integritete in preprečevanja korupcije;
* da terjatev do MGRT iz naslova te pogodbe ne bo prenesel na drugega ali odstopil v zavarovanje ter da na terjatvah do MGRT iz naslova te pogodbe ne bo ustanovil zastavne pravice in s sredstvi, pridobljenimi na podlagi te pogodbe, ne bo razpolagal v nasprotju z namenom te pogodbe.;
* upoštevati morebitna dodatna navodila MGRT v zvezi z izvajanjem projekta in predložitvijo zahtevkov za izplačila in poročili;
* poročati o izvajanju projekta, doseganju ciljev ter kazalnikov projekta;
* da 5 (pet) let po zaključku projekta ne bo odtujil infrastrukture, ki je predmet sofinanciranja;
* rezultate dokončanega projekta uporabljati v skladu z namenom sofinanciranja (zgrajena infrastruktura bo v uporabi, ipd.);
* obvestiti MGRT o vseh okoliščinah, ki vplivajo na izvedbo projekta in izvajanje te pogodbe;
* subjektom, naštetim v 25. členu te pogodbe, omogočiti nadzor nad izvajanjem projekta;
* v postopkih nadzora ali revizij projekta navajati vsa dejstva in dokaze, ki bi lahko vplivali na pravilnost ugotovitev v navedenih postopkih;
* morebitne spore urediti s podajo predloga MGRT za sklenitev dodatka k tej pogodbi.

V primeru neizpolnjevanja pogodbenih zavez prejemnika iz prejšnjega odstavka MGRT določi prejemniku rok za odpravo nepravilnosti. Če prejemnik kljub pozivu MGRT pomanjkljivosti ne odpravi v postavljenem roku, MGRT lahko odstopi od pogodbe, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

Če MGRT v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila prejemniku dodeljena neupravičeno, prekine izplačevanje sredstev in/ali odstopi od pogodbe, prejemnik pa mora v primeru odstopa vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Če prejemnik naknadno (v času izvajanja projekta) ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega projekta, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti MGRT takoj, ko nastopijo ti razlogi, najpozneje pa v roku 15 (petnajstih) dni od njihovega nastanka.

Na podlagi prejemnikove obrazložitve iz prejšnjega odstavka MGRT odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

MGRT lahko odstopi od pogodbe:

* če prejemnik ne ravna skladno s prvim odstavkom tega člena;
* če pisno obvestilo prejemnika iz prvega odstavka tega člena prejme po poteku pogodbeno določenega roka;
* če med izvajanjem projekta pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.

1. člen

Če pride pri izvajanju projekta do sprememb, ki bistveno vplivajo na realizacijo izvedbe projekta, ki je predmet te pogodbe, je prejemnik dolžan nemudoma oziroma najkasneje v 15. dneh od nastalih sprememb o njih obvestiti skrbnika pogodbe, sicer se šteje, da se sredstva uporabljajo nenamensko.

Prejemnik je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate projekta pisno obrazložiti in utemeljiti, sicer izgubi pravico do nadaljnjega koriščenja sredstev. V tem primeru lahko MGRT odstopi od pogodbe in zahteva vrnitev izplačanih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi MGRT po prostem preudarku.

Prejemnik lahko predčasno odstopi od pogodbe le, če v odstopni izjavi navede utemeljene razloge, in njihovo utemeljenost potrdi MGRT. Prejemnik v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti projekta. Prejemnik je v tem primeru dolžan podati končno poročilo o projektu ter izpolniti cilje in kazalnike, sicer je celoten projekt neupravičen do sofinanciranja. V tem primeru lahko MGRT zahteva vrnitev izplačanih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Če delna realizacija projekta za MGRT ni smiselna (nedoseganje kazalnikov), MGRT odstopi od pogodbe, prejemnik pa mora vrniti vsa prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov, lahko MGRT odstopi od pogodbe o sofinanciranju projekta ter zahteva vrnitev izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

V primeru predčasnega odstopa prejemnika od pogodbe brez utemeljenih razlogov, mora prejemnik vrniti vsa prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik je dolžan MGRT obveščati o poteku in rezultatih izvajanja projekta.

Prejemnik se zavezuje, da bo MGRT podal poročilo o izvajanju projekta:

* ob vsakokratni izdaji zahtevka za izplačilo (priloga 3);
* ob zaključku projekta (priloga 3);
* najkasneje t+3 leta po zaključku projekta in največ 5 (pet) let po zaključku projekta o realizaciji kazalnika rezultata (priloga 3);
* najkasneje do 28. 2. t+1 leta po zaključku projekta oz. največ 5 (pet) let po zaključku projekta o morebitni odsvojitvi infrastrukture, ki je predmet sofinanciranja.

V primeru, da MGRT ali druga institucija, vključena v nadzor nad porabo javnih sredstev, ugotovi, da Prejemnik ni dosegel ciljev in rezultatov projekta, določenih v vlogi in pogodbi, lahko MGRT odstopi od pogodbe in zahteva vračilo izplačanih sredstev, z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

1. **INFORMIRANJE IN OBVEŠČANJE JAVNOSTI**
2. člen

Prejemnik mora najkasneje 14 dni po podpisu pogodbe na svoji spletni strani objaviti informacijo o projektu, ki je predmet sofinanciranja (naziv projekta, celotna vrednost projekta ter znesek sofinanciranja iz sklada Načrta za okrevanje in odpornost, datum pričetka in zaključka projekta). Navesti mora tudi informacijo o viru financiranja: Načrt za okrevanje in odpornost, razvojno področje C3: Pametna, trajnostna in vključujoča rast, komponenta K2: Dvig produktivnosti, prijazno poslovno okolje za investitorje in investicija D: Zagotavljanje inovativnih ekosistemov ekonomsko-poslovne infrastrukture. Kratka predstavitev projekta naj vsebuje namen in cilje oz. kazalnike, ki bodo s projektom doseženi. Ob zaključku projekta se objavijo tudi doseženi rezultati.

Na spletni strani mora biti prikazan emblem Evropske Unije in ustrezna izjava o financiranju z napisom „Financira Evropska unija – NextGenerationEU“. Emblem in napis naj bosta tudi na gradbiščni tabli.

Poleg navedenega je potrebno pripraviti tudi informacijo za medije in izvajati sprotno informiranje preko e-informatorja in spletne strani, ko bo le-ta vzpostavljena (novice, intervju s prejemnikom, s podjetji, ki se vključijo v cono).

V primeru, da vrednost projekta presega 10.000.000 EUR nepovratnih sredstev, je potrebno pripraviti tudi otvoritveni dogodek za medije in splošno javnost ali novinarsko konferenco ali sporočilo za javnost.

1. **NADZOR NAD PORABO SREDSTEV**
2. člen

Prejemnik je za potrebe nadzora in spremljanja porabe sredstev ter doseganja zastavljenih kazalnikov dolžan MGRT, URSOO, revizijskemu organu, drugim organom, vključenim v izvajanje Mehanizma, predstavnikom Evropske komisije, Evropskega računskega sodišča in Računskega sodišča Republike Slovenije ter njihovim pooblaščencem omogočiti dostop do celotne dokumentacije projekta, vključno z dokumentacijo o izbiri izvajalcev, v posesti prejemnika ali njegovih partnerjev na način, da sta v vsakem trenutku možna kontrola izvajanja projekta in vpogled v dokumentacijo.

Nadzor se lahko izvaja z vnaprej dogovorjenimi revizijskimi pregledi, lahko pa tudi z nenapovedanimi preverjanji.

Če je prejemnik prejel sredstva, za katera se pozneje pri nadzoru nad porabo proračunskih sredstev, dodeljenih za projekt, izkaže, da jih je prejel neupravičeno, MGRT zahteva vrnitev dodeljenih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Če se po zaključku projekta izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, prejemnik pa mora presežek sredstev vrniti v roku 30 (tridesetih) dni od pisnega poziva MGRT, povečan za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve MGRT glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev MGRT ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **NEPRAVILNOSTI PRI IZVAJANJU PROJEKTA**
2. člen

Pogodbeni stranki se dogovorita, da za nepravilnost pri izvajanju projekta in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani prejemnika, ki škoduje ali bi škodovalo proračunskemu skladu NOO, proračunu Republike Slovenije oali proračunu EU (npr. neupravičene postavke izdatkov).

Nepravilnost lahko ugotovijo: MGRT, URSOO, revizijski organ, Računsko sodišče RS, Evropska komisija, Evropsko računsko sodišče, Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. Urad RS za nadzor proračuna, Evropska komisija, Evropsko računsko sodišče), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

1. člen

Pogodbeni stranki soglašata, da lahko MGRT, URSOO, revizijski organ, Računsko sodišče RS, Evropska komisija, Evropsko računsko sodišče, Komisija za preprečevanje korupcije ali drug pristojen organ ugotavljajo nepravilnosti pri izvedbi projekta oziroma v zvezi z izvedbo projekta ter izrekajo finančne popravke skladno z vsakokratno veljavnimi Smernicami za določitev finančnih popravkov izdatkov, ki jih financira Unija v okviru deljenega upravljanja, zaradi neskladnosti z vsakokratno veljavnimi pravili o javnih naročilih (C(2013) 9527 final z dne 19. 12. 2013) in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu, z dne 11. julija 2006, oziroma podlagami, ki so navedene v 30. členu te pogodbe.

1. člen

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz Mehanizma, skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri projektu ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se prejemniku določi pavšalni finančni popravek glede na naravo in resnost odkrite nepravilnosti pri projektu ali vrednosti bistvene kršitve pogodbe.

Pogodbeni stranki soglašata, da lahko finančni popravek v končnem poročilu izrečejo organi, opredeljeni v 25. členu te pogodbe.

Prejemnik se zaveže izvršiti finančne popravke v višini in rokih, kot izhajajo iz končnih poročil, najpozneje v 90 (devetdesetih) dneh od poziva za vračilo sredstev na način, določen v končnem poročilu. Izvršitev celotnega finančnega popravka v določenem roku je bistvena sestavina te pogodbe.

1. člen

Pogodbeni stranki soglašata, da lahko MGRT, če ugotovi nepravilnosti pri izvajanju postopkov prejemnika pri oddaji javnih naročil v zvezi s projektom, izreka finančne popravke v skladu z vsakokratno veljavnimi Smernicami za določitev finančnih popravkov izdatkov, ki jih financira Unija v okviru deljenega upravljanja, zaradi neskladnosti z vsakokratno veljavnimi pravili o javnih naročilih (C(2013) 9527 final z dne 19. 12. 2013).

1. **PROTIKORUPCIJSKA KLAVZULA IN PREPOVED POSLOVANJA Z MGRT**
2. člen

Če kdo v imenu ali na račun prejemnika, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za prejemnika obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora prejemnik vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**
2. člen

Prejemnik s podpisom te pogodbe jamči, da za stroške, ki so predmet sofinanciranja po tej pogodbi, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je prejemnik že prejel tudi druga sredstva iz prejšnjega odstavka ali so mu bila odobrena, ne da bi o tem do sklenitve te pogodbe pisno obvestil MGRT, lahko MGRT odstopi od te pogodbe ter zahteva vrnitev sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. **NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852**
2. člen

Prejemnik mora pri v okviru projekta upoštevati „načelo, da se ne škoduje bistveno“, kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/852. Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Šteje se, da dejavnost bistveno škoduje:

1. blažitvi podnebnih sprememb, kadar dejavnost privede do znatnih emisij toplogrednih plinov;
2. prilagajanju podnebnim spremembam, kadar dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva;
3. trajnostni uporabi in varstvu vodnih in morskih virov, kadar dejavnost škoduje:

(i) dobremu stanju ali dobremu ekološkem potencialu vodnih teles, vključno s površinskimi in podzemnimi vodami, ali

(ii) dobremu okoljskemu stanju morskih voda;

1. krožnemu gospodarstvu, vključno s preprečevanjem odpadkov in recikliranjem, kadar:

(i) dejavnost privede do znatne neučinkovitosti pri uporabi materialov ali neposredne ali posredne rabe naravnih virov, kot so neobnovljivi viri energije, surovine, voda in zemlja, v eni ali več fazah življenjskega cikla proizvodov, vključno z vidika trajanja, popravljivosti, nadgradljivosti, možnosti ponovne uporabe ali recikliranja proizvodov;

(ii) dejavnost privede do znatnega povečanja nastajanja, sežiganja ali odlaganja odpadkov, razen sežiganja nevarnih odpadkov, ki jih ni mogoče reciklirati, ali

(iii) lahko dolgoročno odlaganje odpadkov bistveno in dolgoročno škoduje okolju;

1. preprečevanju in nadzorovanju onesnaževanja, kadar dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti;
2. varstvu in obnovi biotske raznovrstnosti in ekosistemov, kadar je dejavnost:

(i) znatno škodljiva za dobro stanje in odpornost ekosistemov ali

(ii) škodljiva za stanje ohranjenosti habitatov in vrst, vključno s tistimi, ki so v interesu Unije.

1. **ZAGOTAVLJANJE ENAKIH MOŽNOSTI IN TRAJNOSTNEGA RAZVOJA**
2. člen

Prejemnik bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti.

Prejemnik bo moral rezultate projekta uresničevati v skladu z načelom trajnostnega razvoja in ob spodbujanju cilja Evropske unije o ohranjanju, varovanju in izboljšanju kakovosti okolja.

1. **VAROVANJE OSEBNIH PODATKOV IN POSLOVNA SKRIVNOST**
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z veljavno zakonodajo, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20), Zakonom o poslovni skrivnosti (Uradni list RS, št. 22/19) in Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21).

Informacije o obdelavi osebnih podatkov so v skladu s 13. členom Uredbe GDPR vsebovane v Prilogi št. 7 razpisne dokumentacije javnega razpisa.

1. **HRAMBA DOKUMENTACIJE O PROJEKTU**
2. člen

Prejemnik mora hraniti vso dokumentacijo v zvezi s projektom v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še 5 (pet) let po njegovem zaključku, in sicer za potrebe revizije oziroma kot dokazila za potrebe prihodnjih preverjanj.

Če prejemnik ravna v nasprotju z obveznostmi po tem členu, MGRT odstopi od pogodbe in zahteva vračilo vseh izplačanih sredstev ali njihov sorazmeren del, prejemnik pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. **SKRBNIŠTVO POGODBE O SOFINANCIRANJU**
2. člen

Skrbnik pogodbe je s strani MGRT \_\_\_\_\_\_\_\_\_\_\_\_, s strani prejemnika pa \_\_\_\_\_\_\_\_\_\_\_\_.

1. **SPREMEMBA POGODBE**
2. člen

Spremembe in dopolnitve te pogodbe lahko pogodbeni stranki uredita s pisnim dodatkom k tej pogodbi, razen spremembe skrbnika pogodbe iz 38. člena pogodbe, kjer zadošča pisno obvestilo drugi pogodbeni stranki.

1. **VELJAVNOST POGODBE**
2. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki v skladu z načeli vestnosti in poštenja s pisnim dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Vendar lahko MGRT to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

V primeru, da prejemnik vlogi za projekt, ki je bil izbran na 1. roku za odpiranje vlog v okviru javnega razpisa, ni priložil pravnomočnega gradbenega dovoljenja za izvedbo celotnega projekta (če je le-to potrebno) in tega ni storil najkasneje do dne 31. 3. 2023, se šteje, da je pogodba razvezana, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MGRT, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

Roka, navedenega v prejšnjem odstavku tega člena, v nobenem primeru ni možno podaljšati.

1. **KONČNE DOLOČBE**
2. člen

Vse spore v zvezi s to pogodbo bosta pogodbeni stranki reševali sporazumno. Če do sporazumne rešitve ne pride, je za spor pristojno sodišče v Ljubljani.

1. člen

Pogodba je napisana v petih (5) enakih izvodih, od katerih prejme MGRT tri (3) izvode, prejemnik pa dva (2) izvoda.

|  |  |  |
| --- | --- | --- |
| Številka:  V…..……..………….., dne…..……..………….. |  | Številka: \_\_\_\_\_\_\_\_\_\_\_\_\_\_\_  V Ljubljani, dne …..……..………….. |

|  |  |
| --- | --- |
| Prejemnik  Odgovorna oseba prejemnik | Republika Slovenija  Ministrstvo za gospodarski razvoj in tehnologijo  Zdravko Počivalšek  minister |


Priloge:

* Priloga št. 1: Vloga na javni razpis
* Priloga št. 2: Zahtevek za izplačilo nepovratnih sredstev
* Priloga št. 3: Vmesno/končno poročilo o izvedbi projekta
* Priloga št. 1: Vloga na javni razpis

Priloga št. 2



**ZAHTEVEK ZA IZPLAČILO NEPOVRATNIH SREDSTEV**



Datum:

Številka:

Občina:

Odgovorna oseba:

Številka transakcijskega računa:

Davčna številka:

Številka pogodbe:

Številka projekta v načrtu razvojnih programov državnega proračuna RS: …………………………………………….

Zadeva: Zahtevek za izplačilo nepovratnih sredstev

za sofinanciranje projekta

(vpišite naziv projekta kot v pogodbi o sofinanciranju)

V skladu s pogodbo in predloženo dokumentacijo o izvajanju projekta, izstavljamo 1., 2., delni/končni zahtevek

v znesku EUR.

|  |  |  |
| --- | --- | --- |
| Občina: | Žig: | Podpis odgovorne osebe: |
| ………………………. |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

Priloga št. 3



**VMESNO/KONČNO POROČILO** **O IZVEDBI PROJEKTA**

v skladu s Pogodbo št.**………………………………………………….**

1. Občina:………………………………………………………………………………………………………………………………
2. Projekt:…………………………………………………………………………………………………………………
3. Doseženi kazalniki projekta, težave pri doseganju kazalnikov ter druge informacije vezane na doseganje kazalnikov projekta:

………………………………………………………………………………………………………………………………………..

…………………………………………………………………………………………………………………………………………..

1. Izvedene aktivnosti v okviru projekta ter morebitne težave pri izvajanju in druge informacije, vezane na izvedbo projekta:

………………………………………………………………………………………………………………………………………..

…………………………………………………………………………………………………………………………………………..

1. Finančna realizacija aktivnosti v okviru faz, opredeljenih v pogodbi:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | Datum plačila | Znesek z DDV | Znesek brez |  |
|  | Izvajalska pogodba | Račun/situacija | Izdajatelj računa | oz. izvedene |  |
|  | (EUR) | DDV (EUR) |  |
|  |  |  |  | transakcije |  |
|  |  |  |  |  |  |  |
| 1. |  |  |  |  |  |  |  |
|  |  |  |  |  |  |  |  |
| 2. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Skupaj vrednost računov/gradbenih situacij: | | |  |  |  |  |  |
|  |  |  |  |  |  |  |  |

Za vse račune/gradbene situacije obvezno priložite dokazila o plačilu (SWIFT, bančni izpis prometa na transakcijskem računu, iz katerega je jasno razvidno (označite), na kateri račun/gradbeno situacijo se nanaša), ki morajo biti priložena v zaporedju vpisa v stroškovnik.

Številka: Odgovorna oseba:

Kraj in datum:\_\_\_\_\_\_\_\_\_\_\_\_\_\_\_\_ Žig: \_\_\_\_\_\_\_\_\_\_\_\_\_\_\_\_\_\_\_\_\_\_\_